Жалба, подадена на 23 септември 2024 г. — Puma/EUIPO — CMS (CMS Italy)
(Дело T-491/24)
Език на жалбата: английски
Страни
Жалбоподател: Puma SE (Херцогенаурах, Германия) (представители: M. Schunke и P. Trieb, адвокати)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: CMS Costruzione macchine speciali SpA (Алонте, Италия)
Данни за производството пред EUIPO
Притежател на спорната марка: другата страна в производството пред апелативния състав
Спорна марка: посочваща Европейския съюз международна регистрация на фигуративна марка на Европейския съюз със словните елементи „CMS Italy“ —посочваща Европейския съюз международна регистрация № 1 150 538
Производство пред EUIPO: производство по възражение
Обжалвано решение: решение на пети апелативен състав на EUIPO от 4 юли 2024 г. по преписка R 2215/2019-5
Искания
Жалбоподателят моли Общия съд:
да отмени обжалваното решение,
да осъди EUIPO да заплати съдебните разноски, включително направените пред апелативния състав.
Изложено основание
Нарушение на член 8, параграф 5 от Регламент (ЕО) № 207/2009 на Съвета.
____________